google/wiki40b huggingface dataset:
Ľadový štít

Topografia

Nachádza sa v hlavnom hrebeni medzi Ľadovou štrbinou (Malým Ľadovým štítom) a Ľadovou priehybou (Zadným Ľadovým štítom). Na západ z neho vybieha Suchý hrebeň. Najmohutnejšími stenami spadá na sever a severozápad, tie sa však málo lezú kvôli dlhým nástupom. Tam sa nachádzajú aj večné snehové (firnové) polia, ktoré dali štítu názov. Obľúbenejšia je východná stena nad Kotlinou Piatich spišských plies, blízko Téryho chaty.

Názov

Zachovalo sa latinské meno Mons Anserinus a nemecké Gans ktoré použil Buchholtz na jeho panoráme Tatier v roku 1717. Meno Gans (Hus) vyplýva z hojne na štíte rastúcej siverzii plazivej (Siverzia reptans), ktorú pre veľkú podobnosť považovali za mochnu husiu (Potentilla anserina), v spišsko-nemeckom nárečí Ganserich alebo Gänserich. Tu je utajený základ slova Gans. Súčasný názov sa objavuje v písomnostiach 19. storočia. Je odvodený z mena Ľadovej dolinky. Sneh a ľad v tejto dolinke pretrváva aj počas letného obdobia. Štít jurgovskí pytliaci nazývali aj Wielki Kolba, z nemeckého mena Malej Studenej doliny Kolbachtal.

Výstupy

Nie je vylúčené, že prví vystúpili na končiar pytliaci, lovci kamzíkov. Prvý písomný údaj o výstupe sa zachoval z roku 1835. Výstup podnikli traja berlínski vysokoškoláci Karl Hartlaub, Alexander Keyserling a Alexander Blasius. Známy je aj výstup na vrchol v roku 1843, kedy na vrchol vystúpili J. Ball (Angličan), W. Richter, C. Ritter, maďarský maliar s neznámym menom a traja sprievodcovia z poľského Jurgova. Vystúpili Suchým žľabom na Ľadovú štrbinu a na vrchol. Dňa 28. decembra 1891 prví v zimnom období vystúpili na Ľadový štít Theodor Wundt a horský vodca Jakub Horvay. Prvou obeťou bola barónka Mittnachtová zo Stuttgartu. Dňa 23. septembra 1911 v alkoholickom opojení, po oslave výstupu na vrchol, počas zostupu na hrebeni stratila rovnováhu.

Turistika

Na vrchol vedú aj trasy malej obťažnosti – I, ale nie je prístupný bez horského vodcu. Navyše cesta od Sedielka cez Malý Ľadový štít s obchádzaním hrebeňa je orientačne náročná, zo severu „cez Koňa“ zasa exponovaná.
Debby Ryanová

Životopis

Ako 7-ročná sa odsťahovala s rodičmi do Nemecka, kde hrala vo verejnom divadle. O tri roky neskôr sa vrátila späť do Ameriky a začala vážne uvažovať o hereckej kariére. Našla si agenta a zvíťazila v konkurze na rolu vo filme Barney. Neskôr sa objavila v niekoľkých reklamných spotoch a dostala úlohu vo filme The Longshots. V spoločnosti Disney si zahrala hlavnú úlohu vo filme 16 želaní, kde hrala mladé šestnásťročné dievča, ktoré má 16 prianí. Tie sa jej počas narodenín plnia, no nakoniec sa všetko pokazí... 
Ďalej si zahrala úlohu v seriáli The Suite Life on Deck, kde hrá dedinské dievča menom Bailey Pickettová. Hrá aj v seriáli Jessie, kde hrá au-pair v jednej rodine. Tiež natočila skvelý film Rádio Rebel.
Močiarsky potok (prítok Hrona)

Močiarsky potok je potok na Strednom Pohroní, na území okresov Banská Štiavnica a Žiar nad Hronom. Je to ľavostranný prítok Hrona, má dĺžku 5,8 km a je tokom III. rádu.
Štefan Arborelly

Životopis

Predstavený banskobystrického jezuitského kláštora, ktorý podľa mestskej kroniky kúpil (1656) záhradu na Štiavničkách pre potreby rádu od Wolfganga Oxa zo Sonnau (predstavený banskobystrickej komory).
Ourches-sur-Meuse

Poloha

Obec má rozlohu 10,35 km². Najvyšší bod je položený 334 m n. m. a najnižší bod 240 m n. m.

Obyvateľstvo

Počet obyvateľov obce je 193 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Péret

Poloha

Obec má rozlohu 10,97 km². Najvyšší bod je položený 334 m n. m. a najnižší bod 74 m n. m.

Obyvateľstvo

Počet obyvateľov obce je 834 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Achaltekinský kôň

Achaltekinský kôň (Achal-Teke) je veľmi skromné, odolné a vytrvalé púštne plemeno plnokrvného koňa staré najmenej 3000 rokov. Pochádza z Turkménska (Ázia).

Dejiny plemena

Tento kôň pochádza z púštnych oáz Turkménska. Niekedy sa tvrdí, že je dokonca starším plemenom ako arabský plnokrvník. Po roku 1921 sa chov sústredil na severné svahy Kopetdagu v okolí Ašchabadu. V minulosti sa vraj tento kôň vychovával v jamách, kde na neho všetci, okrem jeho pána, hádzali kamene a len jeho pán sa o neho staral a kŕmil ho, tým vychovávali kone verné len svojmu jazdcovi. Tak sa kone naučili dôverovať len jednému človeku a báť sa všetkých ostatných. To mohlo mať za následok niekedy problematickú povahu tohto plemena.
Roku 1935 absolvovali achaltekinské kone jazdu z Ašchabadu do Moskvy 4 128 km (960 km púšťou) za 84 dní. Dnes sa chová v Rusku Turkménsku, Kazachstane, Uzbekistane a Kirgizsku. Achaltekinec Absent s jazdcom Filatovom zvíťazil v drezúre na OH v Ríme (1960), svetový rekord v skoku do diaľky (8,78 m) drží achaltekinec Perepel.

Opis

Je to štíhly kôň vysoký asi 154 cm (kobyly 152 cm), obvod hrudi meria 167 cm, predkolenia 18,9 cm. Má nápadne vysoko nasadený krk. Je veľmi odolný voči teplu a vytrvalý. Máva dlhý chrbát aj krk, plochší hrudný kôš, menej klenuté rebrá, veľmi tenkú kožu a jemnú srsť. Sfarbenie má kovový odlesk a môže byť hnedé, ryšavé, plavé alebo palomino, malo by mať zlatavý nádych, vyskytujú sa bieluši, vraníci aj cremella. Jeho cval je unikátny medzi ostatnými plemenami, je plynulý, bez otrasov a húpaní. Farba očí sa vyskytuje hnedá, ojedinele aj modrá.

Chov a využitie

Využitie achaltekinca je široké - od dostihov cez vytrvalostné jazdenie až po parkúry a drezúru. Je to kôň, ktorý potrebuje svojho jazdca a nie je vhodný do jazdiarne, čo je možno príčinou toho, že mnohá literatúra o ňom tvrdí, že je neovládateľný.
Najkvalitnejšie jedince pochádzajú z chovov v Turkmenistane, kde sú kŕmené stravou bohatou na bielkoviny, napr. lucernou, alebo hrudkami ovčieho tuku.
Abúsír

Abúsír (gr. Busiris) je archeologické nálezisko v Egypte. Nachádza sa na brehu rieky Níl, 25 km od hlavného mesta Káhira.

Charakteristika

Abúsír je rozsiahle pohrebisko Starej ríše, kde prvé rozsiahlejšie prieskumy realizovali na začiatku 20. storočia nemeckí archeológovia. Je jedným z najvýznamnejších archeologických lokalít starovekého Egypta, na ktorého výskume sa podieľal a dodnes podieľa Český (v minulosti Československý) egyptologický ústav Univerzity Karlovy v Prahe.
Na severnom okraji náleziska sa rozkladá Veserkafov slnečný chrám (5. dynastia). Ďalej sa tu nachádzajú pyramídy viacerých faraónov Egypta: Neferirkareho, Niuserreho a Sahureho, všetky z 5. dynastie. Južne od Neferirkareho pyramídy leží pyramída jeho manželky Chentkaus II. a nedokončená Raneferefova pyramída. Juhozápadne od tejto pyramídy boli objavené šachtové hroby z neskoršieho obdobia (26.-27. dynastia). V okolí sú početné hrobky členov kráľovských rodín a vysokých hodnostárov. Mastaby pokračujú až k hranici so Saakkárou.
Besarábia

Besarábia (po ukrajinsky: Бесарабiя alebo Басарабiя, po rumunsky: Basarabia) je historická oblasť v dnešnom Moldavsku a na Ukrajine medzi Čiernym morom a riekami Prut, Dunaj a Dnester. Názov oblasti je odvodený od mena valašského vojvodu Basaraba I. Veľkého (1289 - 1352, v Besarábii vládol od roku 1310).
Európsky fond regionálneho rozvoja

Európsky fond regionálneho rozvoja alebo tiež Európsky fond pre regionálny rozvoj (fr. Fonds européen de développement régional, FEDER ; angl. European Regional Development Fund, ERDF) je štrukturálny fond Európskej únie, ktorého cieľom je posilniť hospodársku a sociálnu súdržnosť v rámci Európskej únie vyrovnávaním rozdielov v úrovni rozvoja jednotlivých regiónov, respektíve jednotlivých sociálnych skupín.
Európska únia stanovuje ciele, metodiku a rozpočet EFRR vo viacročných cykloch nazývaných programové obdobie.
Krištof Löhner

Životopis

Teológiu študoval vo Wittenbergu. Ako evanjelický kňaz pôsobil v Maďarsku a v Pezinku.
Vatikánska apoštolská knižnica

Vatikánska apoštolská knižnica (lat. Bibliotheca Apostolica Vaticana) je knižnica vo Vatikáne, jedna z popredných knižníc sveta. Vo svojich zbierkach opatruje 75 000 rukopisov, 8 500 inkunábulí a 1 600 000 kníh.
Knižnicu založil v roku 1448 zákonom Mikuláš V. 17. júla 2007 bola uzavretá z dôvodu kompletnej rekonštrukcie, znovuotvorená bola 20. septembra 2010.
V roku 2010 začala knižnica pokusne digitalizovať 80 000 manuskriptov. Na konci desať rokov trvajúceho projektu bude zdigitalizovaných asi 40 miliónov strán. Od 23. januára 2013 sú prvé digitalizované manuskripty dostupné online.
Mínové pole

Mínové pole je definovaná oblasť (úsek terénu alebo oblasť vôd), v ktorej sú rozmiestnené míny. Termín zamínované územie alebo zamínovaný priestor pritom označuje oblasť, ktorá je nebezpečná z dôvodu skutočnej alebo predpokladanej prítomnosti mín. Mínové pole je zriaďované prostredníctvom mínovania (bojovej činnosti s použitím mín), ktoré v pozemnom mínovom boji vykonáva spravidla ženijné vojsko v rámci prípravy boja alebo aj v jeho priebehu.
Účelom mínového poľa je ničiť nepriateľskú živú silu alebo bojovú techniku, príp. oboje, a zároveň demoralizovať protivníka. Bojové vlastnosti mínového poľa sú dané „vysokou efektívnosťou mín, trvalou schopnosťou ničiť pohyblivú pozemnú i plávajúcu vojenskú techniku a živú sila protivníka s vysokou odolnosťou proti paľbe delostrelectva a úderom letectva.“

Účinok

Účinok mínového poľa sa odvíja od hustoty mín, ktorá je v pozemnom mínovom boji vyjadrená priemerným počtom mín na bežný meter šírky mínového poľa alebo počtom mín na štvorcový meter mínového poľa.

Zriaďovanie a zneškodňovanie mínových polí

O každom mínovom poli sa vyhotovuje záznam a zakresľuje sa do máp. V ozbrojených silách členských štátov Organizácie Severoatlantickej zmluvy (NATO) dôstojník zodpovedný za zriadenie mínového poľa predkladá veleniu úplný písomný záznam obsahujúci všetky dôležité informácie týkajúce sa mínového poľa. V námornom mínovom boji sa na zakresľovanie mín používa špeciálna námorná mapa s mierkou 1 : 50 000 alebo väčšou (1 : 25 000 a viac) určená na plánovanie a vedenie operácií mínového boja založená na existujúcej štandardnej námornej mape alebo vytvorená pre špeciálne určenie.
Guesnes

Poloha

Obec má rozlohu 12,98 km². Najvyšší bod je položený 91 m n. m. a najnižší bod 61 m n. m.

Obyvateľstvo

Počet obyvateľov obce je 236 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenské Hnutie Obrody

Zo stanov Slovenského Hnutia Obrody

Slovenské Hnutie Obrody (SHO) je občianske združenie, ktoré sa snaží prebúdzať a prehlbovať národné povedomie a vlastenectvo Slovákov. 
Programovo nadväzuje na prácu a odkaz Ľudovíta Štúra. 
Združuje Slovákov, bez ohľadu na pohlavie, rasu, náboženské presvedčenie, sociálne postavenie a národnosť, ktorí súhlasia s programom a stanovami združenia.
Brunírovanie

Brunírovanie alebo brunovanie (z nem. brünieren alebo bräunieren) alebo čiernenie kovov je povrchová úprava kovu, ktorá obmedzuje povrchovú koróziu. Používa sa na úpravu náradia, nástojov, strelných zbraní alebo kovových starožitností. Podľa zloženia základného kovu je výsledný povrch modročierny až hnedočierny.
Montreuil-sur-Ille

Poloha

Obec má rozlohu 15,15 km². Najvyšší bod je položený 96 m n. m. a najnižší bod 50 m n. m.

Obyvateľstvo

Počet obyvateľov obce je 2 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chaux (Doubs)

Poloha

Obec má rozlohu 16,94 km². Najvyšší bod je položený 1 113 m n. m. a najnižší bod 864 m n. m.

Obyvateľstvo

Počet obyvateľov obce je 418 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meslay-le-Vidame

Poloha

Obec má rozlohu 14,67 km². Najvyšší bod je položený 158 m n. m. a najnižší bod 138 m n. m.

Obyvateľstvo

Počet obyvateľov obce je 517 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Paër

Poloha

Obec má rozlohu 18,36 km². Najvyšší bod je položený 126 m n. m. a najnižší bod 7 m n. m.

Obyvateľstvo

Počet obyvateľov obce je 1 232 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Léandre Tawamba

Futbalová kariéra

Léandre Gael Tawamba Kana na rozdiel od mnohých afrických mladíkov nevyrastal v jednej z vyhlásených akadémií na Africkom kontinente, alebo v Európe. Nemal takúto možnosť rozvíjať svoj talent a preto hrával futbal na uliciach so svojimi kamarátmi. Tawambova rodina bola proti futbalu a chcela aby sa naplno venoval štúdiu. Keď mal Léandre Tawamba desať rokov všimol si ho na ulici chlapík menom Sylvestre, ktorý pozval Tawambu hrať a trénovať futbal. Rodák z Yaoundé pokračoval v štúdiu, tréningom sa venoval tajne. Vedúci akadémie, v ktorej Léandre trénoval, pán Ndoum bol predtým trénerom v najrešpektovanejšej futbalovej škole v Kamerune - Brasseries du Cameroun. V nej začínali najväčšie postavy národného futbalu ako Rigobert Song či Samuel Eto´o. Léandre Tawamba začal svoju futbalovú kariéru v Eding FC a neskôr pokračoval v juniorskom tíme Jeunesse star. Hrával za kamerunský Union Douala. 1. júla 2010 prestúpil do tímu Aigle Royal Menoua. 1. júla 2011 prestúpil do Juhoafrickej republiky a to do tímu Ubuntu Cape Town FC. V sezóne 2012/13 prestúpil do ďalšieho juhoafrického tímu Black Aces Cape Town City FC. V zimnom prestupovom období vtedy 24-ročný Léandre Tawamba 1. januára 2013 prestúpil do slovenského tímu FC Nitra. 10. júla 2013 prestupuje do najvyššej slovenskej súťaže a to do tímu MFK Ružomberok za ktorý odohral 31 zápasov a nastrieľal 13 gólov. V sezóne 2014/15 hrával Léandre Tawamba za libanonský tím AL-Ahly Benghazi. 12. augusta 2015 prestúpil opäť na Slovensko do klubu FC ViOn Zlaté Moravce za ktorý odohral 19 zápasov a strelil 11 gólov v sezóne 2015/16 sa stal hráčom mesiaca október najvyššej slovenskej futbalovej súťaže. Léandre Tawamba odišiel zo Zlatých Moraviec do kazašského tímu Kairat Almaty. 1. januára 2017 prestúpil do srbského tímu FK Partizán Belehrad. V sezóne 2016/17 vyhral s tímom srbskú ligu i srbský pohár. 24. augusta 2017 Léandre Tawamba hral v drese FK Partizan Belehrad proti maďarskému klubu Videoton a v šiestej minúte strelil Tawamba gól a pričinil sa k postupu klubu FK Partizan do skupinovej fázy pohára UEFA.
Vins-sur-Caramy

Poloha

Obec má rozlohu 16,3 km². Najvyšší bod je položený 396 m n. m. a najnižší bod 170 m n. m.

Obyvateľstvo

Počet obyvateľov obce je 880 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alumniportal Deutschland

Ciele

Vďaka Alumniportal-u Deutschland môžu nemeckí alumni zostať v kontakte s Nemeckom. Môžu nadväzovať a prehlbovať svoje kontakty medzi sebou, nemeckými a medzinárodnými organizáciami, podnikmi, univerzitami a sieťami alumni. Portál ponúka medzinárodnú burzu pracovných príležitostí, informácie o možnostiach vzdelávania a tematických akciách po celom svete, články o kultúre, spoločnosti, vzdelávaní, vede, rubriku „Deutsche Sprache“ a časť „Community“. Alumniportal je otvorený všetkým alumni nezávisle od toho, či bol ich pobyt v Nemecku hradený niektorou z nemeckých organizácií alebo z vlastných zdrojov. Vďaka rozsiahlej sieti kontaktov môžu zúčastnené organizácie lepšie koordinovať svoju činnosť pre alumni. Ďalej je kladený dôraz na potenciál nemeckých alumni pre hospodársku spoluprácu. Ako alumni tak aj firmy môžu nájsť na portáli spolupracovníkov, expertov alebo partnerov pre spoluprácu.

Vznik / história

Práca s alumni, teda práca s absolventmi rôznych vzdelávacích programov sa uskutočňuje prakticky výhradne v rámci jednotlivých sprostredkovateľských organizácií. Asi 80 percent alumni, t. j. 14 tisíc osôb ročne, si však financujú svoje štúdiá sami. Vybudovanie kontaktu k týmito alumni vyžadovalo dosiaľ náročné rešeršovanie. Z tohto dôvodu vznikol aj Alumniportal Deutschland. V tejto podobe ide o jediný portál, ktorý zjednocuje prácu s alumni a prepojuje rôznorodé kompetencie a možnosti nemeckých alumni – pre alumni samotných, pre ich podporujúce organizácie a pre všetky ostatné nemecké firmy a organizácie po celom svete, ktoré hľadajú partnerov a spolupracovníkov. Zatiaľ sa na portáli zaregistrovalo viac ako 40 tisíc užívateľov zo 184 krajín. (december 2011).

Štruktúra

Hlavnou súčasťou je „Online-Community“. K používaniu je nutné sa bezplatne zaregistrovať. Vďaka tejto sociálnej sieti môžu alumni nadväzovať a starať sa o svoje kontakty. Okrem toho je možné v rámci Alumniportalu Deutschland zverejňovať blogy. Takzvaná „Infothek“, ktorá je takisto bezplatná, ponúka užívateľom rôzne príležitosti. Patrí k nim medzinárodná burza práce, kalendár akcií, ponuky spojené s nemeckým jazykom, ponuky vzdelávania a redakčná časť (napr. ponuky z oblastí hospodárstva, vedy a výskumu, kultúry). Firmy a inštitúcie môžu ponúkať voľné pracovné miesta v burze práce, vyhľadávať v databáze uchádzačov alebo tiež zverejňovať informácie o pripravovaných akciách. Alumniportal Deutschland je plnohodnotne prístupný v nemeckej a anglickej verzii.
Timoradzský potok

Prameň

Pramení v Nitrianskej pahorkatine, v časti Bánovská pahorkatina, západne od obce Krásna Ves, na juhovýchodnom úpätí Domkovej (418 m n. m.) v nadmorskej výške približne 277 m n. m.
Saint-Sever-de-Rustan

Poloha

Obec má rozlohu 9,52 km². Najvyšší bod je položený 385 m n. m. a najnižší bod 179 m n. m.

Obyvateľstvo

Počet obyvateľov obce je 155 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lussant

Poloha

Obec má rozlohu 8,79 km². Najvyšší bod je položený 28 m n. m. a najnižší bod 1 m n. m.

Obyvateľstvo

Počet obyvateľov obce je 913 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Jánošík

Klubová kariéra

Svoju futbalovú začal v Dubnici, kde sa v roku 2007 prepracoval cez všetky mládežnícke kategórie do prvého tímu. Následne pôsobil na hosťovaní v Banskej Bystrici. V zimnom prestupovom období sezóny 2009/10 prestúpil do Slovana Bratislava. V priebehu ročníka 2012/13 odišiel hosťovať do českého Hradca Králové. Za mužstvo nastúpil v 16 ligových zápasoch, gól nestrelil. Po skončení hosťovania bol v júni 2013 na testoch v poľskom klube Podbeskidzie Bielsko-Biała. Na skúške neuspel. Vo februári 2014 odišiel hosťovať do Dubnice. V lete 2014 Slovan definitívne opustil a prestúpil do Spartaka Myjava.
Koncom februára 2016 sa dohodol na angažmáne v poľskom treťoligovom klube Polonia Bytom.
Martagny

Poloha

Obec má rozlohu 4,38 km². Najvyšší bod je položený 177 m n. m. a najnižší bod 95 m n. m.

Obyvateľstvo

Počet obyvateľov obce je 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nová Polianka (okres Svidník)

Polohopis

Obec sa nachádza asi 5 km juhovýchodne od okresného mesta Svidník.

Erb

V zelenom štíte je strieborný ľavošikmý meč so zlatou priečkou a gombíkom prekrížený strieborným šikmým prevráteným kľúčom so štvoruhlým, na vrcholoch zlatým prstencom. Pred mečom a kľúčom je zlatá berla so zvinutou hlavicou, skrášlená striebrom opásanou ľaliou. Na berlu je pripevnená strieborná stuha so strapcami – sudárium. Autormi erbu sú Ladislav Vrteľ a Dragica Vrteľová. Erb bol prijatý v roku 2000 a je zapísaný v Heraldickom registri SR pod č. HR: N-83/2000. Berla v erbe pripomína prvého vlastníka obce premonštrátske prepoštvo v Nižnej Myšli, založené v 14. storočí, kľúč a meč sú atribútmi miestneho patocinia sv. Petra a Pavla.

Vlajka

Vlajka obce pozostáva zo siedmich pozdĺžnych pruhov vo farbách zelenej, bielej, zelenej, žltej, zelenej, bielej a zelenej. Vlajka má pomer strán 2 : 3 a ukončená je tromi cípmi, t. j. dvoma zástrihmi, siahajúcimi do tretiny jej listu.
Marsal (Moselle)

Poloha

Obec má rozlohu 11,11 km². Najvyšší bod je položený 307 m n. m. a najnižší bod 199 m n. m.

Obyvateľstvo

Počet obyvateľov obce je 268 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meilhac

Poloha

Obec má rozlohu 14,84 km². Najvyšší bod je položený 366 m n. m. a najnižší bod 259 m n. m.

Obyvateľstvo

Počet obyvateľov obce je 499 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plaisir

Poloha

Mesto má rozlohu 18,68 km². Najvyšší bod je položený 173 m n. m. a najnižší bod 92 m n. m.

Obyvateľstvo

Počet obyvateľov je 31 074 (2011).
Nasledujúci graf zobrazuje vývoj počtu obyvateľov.
Zdroje: INSEE
Varanges

Poloha

Obec má rozlohu 9,37 km². Najvyšší bod je položený 222 m n. m. a najnižší bod 196 m n. m.

Obyvateľstvo

Počet obyvateľov obce je 783 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta II. triedy 502 (Slovensko)

Priebeh

Cestná komunikácia začína v Bratislave na Račianskom mýte, kde sa zároveň križuje s II/572. V Bratislave pokračuje ďalej po Račianskej, Žitnej a Púchovskej. V Bratislave v Rači sa križuje s III/1015. Potom opúšťa Bratislavu a prechádza cez Svätý Jur do Pezinka, kde sa križuje s III/1083, III/1085, II/503 a III/1086. Následne pokračuje do Modry, kde sa križuje s III/1046, III/1093, II/504 a s III/1087. II/502 opúšťa Modru, križuje sa s III/1088, prechádza Častou (III/1092 a III/1089), pokračuje križovatkou s III/1090 a vchádza do Dolian, kde križuje III/1295 . Ďalej prechádza Dolnými (III/1298) a Hornými Orešanmi (III/1297) a následne opúsťa  Horné Orešany . Naleduje  križovatka s III/1290. II/502 potom prechádza cez Smolenice, kde sa križuje s III/1290 ,s III/1277, mimo obce s III/1092,a  v Trstíne  sa križuje s  I/51. S cestou I/51 ide v peáži .Po chvíli sa od nej odpája . Ďalej pokračuje križovatkami s III/1299, III/1275 a III/051024, obcou Dechtice (II/560), Chtelincou (III/1265), križovatkami s III/1255 a III/1256 a končí vo Vrbovom križovatkou s II/499.

Obchvat Pezinka

V osemdesiatych rokoch bol kvôli už neúnosnej vysokej kamiónovej preprave cez stred intravilánu mesta Pezinok vybudovaný východný obchvat v dĺžke 1,716 km. Pôvodne cesta II/502 viedla cez centrum mesta ulicou M. R. Štefánika a Trnavskou ulicou. Súčasťou stavby bolo vybudovanie mimoúrovňovej križovatky s cestou II/503 pred obcou Vinosady s tromi vetvami a úrovňovej križovatky s tou istou cestou rovnako s tromi vetvami južnejšie. Opustené úseky cesty II/502 v intraviláne boli vyradené zo siete cestných komunikácií a zaradené do siete miestnych komunikácií mesta Pezinok.
Kráľovská komora (Košice)

Kráľovská komora v Košiciach bola finančnou inštitúciou na vyberanie kráľovských daní a dávok v naturáliách a drahých kovoch a minciach a na kontrolu prevádzky verejných skladov (napríklad soli), verejných prác a investícií v uhorských stoliciach oblasti pred riekou Tisa, t. j. v Predtisí, nazývanom neskôr Partes Superiores alebo Oberland, čiže Horné Uhorsko. Kráľovská komora v Košiciach mala svoje zložky: banské komory v banských mestách, soľné komory, správu colníc. Uhorsko malo v tom období ešte kráľovské komory v Bratislave (územie od Dunaja po Liptov), Budíne (Zadunajsko) a v Záhrebe (Chorvátsko a Slavónsko).
Prvá písomná zmienka o Kráľovskej komore pochádza z roku 1297, kde sa spomína komorský gróf Hanuš. Za jeho zásluhy ho kráľ Ondrej II. odmenil donáciou lesa medzi mestami Košice a Gelnica. Komora sa organizačne podieľala na výstavbe košického mestského opevnenia a bola zodpovedná za chod košickej minciarne. Zanikla pri obsadení Košíc vojskami protikráľa Jána I. Zápoľského v roku 1536.
Jej nepriamym nástupcom sa stala Spišská komora so sídlom na Šarišskom hrade (od 1539), potom v Prešove a od roku 1567 v Košiciach.
Curtici

Geografia

Nachádza sa na západe župy, 17 km od župného mesta Arad v Západnej nížine (Câmpia de Vest) na hraniciach s Maďarskom. Prechádza tadeto železnica európskeho významu a preteká rieka Mureş.

História

Prvá písomná zmienka o tomto sídle pochádza zo 16. storočia, konkrétne z roku 1519. Od 16. februára 1968 má štatút mesta. V medzivojnovom období nosil kvôli pokusom o obmedzenie maďarského vplyvu meno „Decebal“ (podľa starého dáckeho vládcu).
Rosenau

Poloha

Obec má rozlohu 6,47 km². Najvyšší bod je položený 247 m n. m. a najnižší bod 226 m n. m.

Obyvateľstvo

Počet obyvateľov obce je 2 084 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Beniač (1856)

Životopis

Vyučil sa za farbiara. Pracoval v rodinnej dielni v Hornej ul. v Banskej Bystrici, 1880 získal živnostenský list a prevzal jej vedenie, postupne ju rozširoval a modernizoval, 1896 zaviedol vodovod, 1900 stroje na parný plyn, pred 1911 zamestnával okolo 30 zamestnancov. Výrobky vystavoval na viacerých výstavách, ocenenia získali na milenárnej výstave v Budapešti a 1905 v Londýne.